16. Tilsyn med [adresse] (Åben)
Tidl. politisk behandling BY, 28.06.23, pkt. 7
Forventet sagsgang
BS-U, ØK, BY
Lovgrundlag
Lov om socialtilsyn, lov om retssikkerhed og administration 
på det sociale område, lov om social service
SAGENS INDHOLD
Byrådet skal i denne sag tage stilling til opfølgningen på det årlige tilsyn på [adresse] 
Kommunes døgntilbud for udsatte børn og unge, [adresse] i Hadsten. 
[adresse] er et døgntilbud normeret til 10 børn og unge i alderen 0-18 år. Målgruppen er børn og unge med 
omsorgssvigt, tilknytningsforstyrrelse, opmærksomhedsforstyrrelse eller andre sociale problemer. 
Tilsynet er udført af Socialtilsyn Midt, som gennemfører driftsorienterede tilsyn med sociale døgntilbud på 
børne- og voksenområdet. Det er Socialtilsyn Midts opgave at vurdere, om døgntilbuddet fortsat har den 
fornødne kvalitet, herunder om det opfylder de faglige, økonomiske og organisatoriske betingelser for 
godkendelse. Tilsynsrapporten for døgntilbuddet [adresse] er vedlagt som bilag. 
I den samlede vurdering skal Socialtilsyn Midt foretage en konkret vurdering af tilbuddets kvalitet og 
økonomi. 
Vurderingen af tilbuddets kvalitet tager udgangspunkt i syv temaer, jf. bekendtgørelse om lov om 
socialtilsyn § 6, stk. 2. nr. 1-6 og 8. Hvert tema belyses ved, at [adresse] vurderer tilbuddets praksis 
ud fra en række kriterier med tilhørende indikatorer. Dette resulterer i en samlet score på en 5-skala for 
hver af de syv temaer. Hvis der ikke er sket ændringer på et område, kan Socialtilsyn Midt beslutte at 
undlade temaet eller kun medtage det delvist og i øvrigt overføre resultatet fra det seneste tilsyn. 
VURDERING
Børn og Kultur vurderer på baggrund af dette års tilsynsrapport for [adresse], at tilbuddet er velfungerende 
og yder en tilfredsstillende og relevant indsats for de børn og unge, der er anbragt på [adresse]. 
Det samlede gennemsnit for 2023 er 4,6, hvor 5 er det højeste. I 2022 og 2021 var den 4,8. Det samlede 
gennemsnit er således faldet med 0,2 procentpoint, men ligger fortsat højt. Socialtilsyn Midt vurderer 
således fortsat, at tilbuddet har den fornødne kvalitet og lever op til kravene i lovgivningen. Der er tre 
områder, hvor der er mulighed for forbedringer, såkaldte udviklings- eller opmærksomhedspunkter. De tre 
områder omhandler skolegang, magtanvendelse samt vakante stillinger. Det bemærkes, at tilsynet i 2023 
var uanmeldt til forskel fra tidligere tilsyn.
Skolegang
Det er Socialtilsyn Midts vurdering, at tilbuddet i nogen grad yder en tilfredsstillende og relevant indsats i 
forhold til at opstille mål for at understøtte børn og unge i skolegang, uddannelse og beskæftigelse. 
Socialtilsyn Midt vurderer i forlængelse heraf, at der ikke er opstillet mål for skolegang, uddannelse og 
beskæftigelse for alle børn og unge, men at de børn og unge som har mål, fremstår konkrete og individuelle. 
Børn og Kultur bemærker hertil, at der f.eks. alene er opstillet mål for fremmøde for de børn og unge som 
[adresse]: EMN-2023-02410
Dok-ID: 3605645
Sagsbehandler: maen
Byråd
19. december 2023  16:00
ikke kommer afsted i skole. Tilbuddet vil fremadrettet opstille individuelle og konkrete mål for alle børn og 
unge i tilbuddet. Dette i forhold til at understøtte alle tilbuddets børn og unge i skolegang, uddannelse eller 
beskæftigelse. Børnene og de unge skal være med til at udarbejde målene samt følge op på disse.
Socialtilsyn Midt vurderer, at flere unge ikke har haft et stabilt fremmøde i skole. Børn og Kultur bemærker 
hertil, at én ung har haft fravær i skole, men er nu begyndt at arbejde, hvilket har haft en positiv indvirkning 
på fremmøde på arbejdspladsen og én ung har skiftet skoletilbud, hvilket har betydet fravær i en periode 
indtil der blev fundet et egnet og relevant skoletilbud, og to unge har haft svingende fremmøde grundet 
deres funktionsnedsættelse. Tilbuddet har for de unge, der har været udfordret med at møde stabilt i et 
skoletilbud, arbejdet målrettet og systematisk med at løse denne problematik.   
Magtanvendelse
Det er Socialtilsyn Midts vurdering, at tilbuddet ikke i tilstrækkelig grad forebygger magtanvendelser og at 
der er fejl og mangler i indberetningerne. 
Børn og Kultur er enige heri. Børn og Kultur bemærker hertil, at tilbuddet ifølge Socialtilsyn Midt har få 
magtanvendelser i forhold til sammenlignelige tilbud. Der forekommer derfor ofte lange perioder mellem 
magtanvendelserne, hvorfor det er vigtigt at tilbuddet løbende har fokus på at opretholde viden om 
forebyggelse af magtanvendelse. Tilbuddet skal derfor fremadrettet have større fokus på at beskrive hvilke 
pædagogiske indsatser der har været forsøgt inden magtanvendelse. Dette for i større grad at kunne 
opretholde viden og drage læring af de allerede foretagne magtanvendelser. For at kunne understøtte dette, 
vil Børn og Kultur-forvaltningen sammen med ledelsen på udførerområdet, fremadrettet ved hver 
indberetning af magtanvendelse kommentere på de konkrete foretagne magtanvendelser, således 
medarbejderne i højere grad vil modtage feedback i form af mulige pædagogiske værktøjer, som kan 
anvendes inden, at magtanvendelse bliver en nødvendighed. Sideløbende hermed vil tilbuddet, som hidtil, 
fortsat drøfte og analysere de konkrete magtanvendelser på tilbuddets personalemøder, således viden om 
de konkrete hændelser fortsat kan udledes i brug for læring og forbedring af indsatsen. 
Børn og Kultur oplyser i forlængelse heraf, at tilbuddets medarbejdere fortsat vil blive undervist i 
magtanvendelsesreglerne én gang årligt. Herudover får tilbuddets medarbejdere hvert år et kursus i omsorg 
og magt.  
Det er Socialtilsyn Midts vurdering, at der forekommer udadreagerende adfærd, verbale krænkelser og 
overgreb i tilbuddet. Børn og Kultur oplyser hertil, at tilbuddet i stigende grad har flere unge indskrevet med 
en udadreagerende adfærd. To af de unge er fraflyttet tilbuddet igen. 
Børn og Kultur bemærker desuden, at tilbuddet har haft to situationer med gæster på [adresse], hvor der har 
forekommet verbale krænkelser og overgreb rettet mod tilbuddets unge. Disse situationer er der handlet 
retmæssigt på.  
Børn og Kultur oplyser hertil, at tilbuddet søger at forebygge, at der forekommer vold og overgreb i tilbuddet 
ved løbende at arbejde med risikovurderinger på de børn og unge, hvor det vurderes relevant og 
nødvendigt. Risikovurderingerne beskriver medarbejdernes handlemuligheder, når barnet eller den unge 
bliver presset. Risikovurdering er et fast punkt både på dagsorden til personalemøder hver 14. dag og ved 
behov for at sikre, at alle børn bliver set og hørt.  
Stig Nilsson stillinger
Det er Socialtilsyn Midts vurdering, at tilbuddet i høj grad støtter børnene og de unge i forhold til at indgå i 
sociale relationer, herunder deres relation til familie og netværk. Det er ligeledes vurderingen, at tilbuddet 
understøtter børnene og de unges mentale og fysiske trivsel og udvikling, samt at tilbuddet i tilstrækkeligt 
omfang støtter børnene og de unges selvstændighed. Socialtilsyn Midt vurderer desuden, at tilbuddet 
tilbyder en tryg og stabil hverdag, og at medarbejderne er nærværende og trygge voksenrelationer. 
Socialtilsyn Midt bemærker dog, at der har været to vakante stillinger, samt at der har været stor udskiftning 
i vikarkorpset, hvilket har medført at nogle af børn og unge i en periode ikke har oplevet tilstrækkelig kontakt 
til 
kendte 
medarbejdere. 
Socialtilsyn 
Midt 
oplyser 
i 
forlængelse 
heraf, 
at 
tilbuddets 
personalegennemstrømning ikke er højere end på andre sammenlignelige arbejdspladser. Børn og Kultur 
har fokus på at få stillingerne besat med medarbejdere med rette kompetencer. Tilbuddet har derfor i højere 
grad benyttet sig af synlig og kreativ rekruttering, blandt andet ved at udarbejde en film om tilbuddet som 
arbejdsplads. Filmen er efterfølgende blevet lagt på LinkedIn samt kommunens hjemmeside.  I forlængelse 
heraf kan det oplyses, at én af stillingerne i tilsynsperioden er blevet genbesat af en erfaren socialpædagog 
samt at fastansatte medarbejdere har tilbudt at gå op i tid i en periode.
Opsummerende har Børn og Kultur, som følge af anbefalingerne i dette års tilsynsrapport, igangsat 
følgende tiltag: 

Fremadrettet vil tilbuddet opstille individuelle og konkrete mål i forhold til at understøtte skolegang, 
uddannelse eller beskæftigelse og opfølgning herpå i samarbejde med børnene og de unge, for alle 
børn og unge i tilbuddet. 

Ledelsen vil fremadrettet sikre, at der ved hver indberetning af magtanvendelse foretages 
kvalitetskontrol, således der er i højere grad kan ske en systematisk opfølgning på magtanvendelser 
med henblik på læring og forbedring af den fremtidige indsats. 

Tilbuddet vil fortsat have fokus på synlig og kreativ rekruttering, således vakante stillinger kan 
genbesættes af medarbejdere med rette kompetencer. 
Det er Børn og Kulturs vurdering, at der i forhold til [adresse] udviklings- eller 
opmærksomhedspunkter er iværksat de nødvendige tiltag.
ØKONOMI
Der er ingen økonomiske konsekvenser.
INDSTILLING
Direktøren for Børn og Kultur indstiller til Byrådet:
1.
At tilsynsrapporten fra [adresse] tages til efterretning. 
2.
At tiltagene godkendes. 
BESLUTNING
Børne- og Skoleudvalget, 5. december 2023:
Fraværende: Ingen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Agnes Olesen og Ken Frandsen
Godkendt.
Bilag

Driftsorienteret tilsyn (endelig rapport) (3605649)
